Ajajao

La **Ajajao**, Rozkolora plataleo, Roza plataleo, aŭ Amerika plataleo, nome *Platalea ajaja*, (foje lokita en sia propra genro *Ajaja*) estas gregema vadbirdo de la familio de ibisoj kaj plataleo nome Treskiornitedoj. Ĝi estas specio de loĝantaj birdoj kaj reproduktantoj en Sudameriko ĉefe oriente de Andoj, kaj en marbordaj regionoj de Karibio, Centrameriko, Meksiko, kaj la Golfa Marbordo de Usono.

## Taksonomio 
Studo de 2010 pri mitokondria DNA de la plataleoj fare de Chesser kaj kolegoj trovis, ke la Ajajao kaj la Flavbeka plataleo estas la plej proksimaj parencoj unu de la alia, kaj ambaŭ descendas el frua posteulo de la prauloj de la aliaj kvar specioj de plataleoj. Ili notis la genetikan pruvaron ke same validus konsideri la ses speciojn klasite ene de la genro *Platalea* aŭ alternative ambaŭ en la monotipaj genroj *Platibis* kaj *Ajaja* respektive. Tamen la ses specioj estas tiom similaj morfologie, ke ankaŭ havi ilin ene de ununura genro same pravas.

## Aspekto 
[eta|maldekstra|Detaloj de kapo kaj ŝultro de Ajajao, High Island, [Teksaso.]]

La Ajajao estas 71–86&nbsp;cm longa, kun enverguro de 120–133&nbsp;cm kaj korpomaso de 1.2-1.8&nbsp;kg. La tarso estas 9.7-12.4&nbsp;cm, la supra bordo de beko estas 14.5–18&nbsp;cm kaj la flugiloj estas 32.3-37.5&nbsp;cm kaj tiele kruroj, beko, kolo kaj kulerforma beko, nome ĉiuj ŝajnas longecaj. Plenkreskuloj havas nudan verdecan vizaĝon dum reproduktado) kaj blankajn kolon, dorson kaj bruston (kun tufo de rozkoloraj plumoj en la centro dum reproduktado), kaj alie tre markatan rozkoloron. La beko estas griza. Ne estas grava seksa dimorfismo.

Kiel ĉe la Ruĝa flamengo, ties roza koloro dependas el dieto, konsista el pigmento de karotenoido nome kantaksantino. Alia karotenoido, nome astaksantino, povas troviĝi ankaŭ ĉe flugiloj kaj korpoplumoj. La koloroj povas gami el helroza al brile magenta, depende de aĝo kaj loko. Malkiel ĉe ardeoj, plataleoj flugas havante kolon etende. Ili alternas seriojn de rigida, neforta flugilfrapado kun glitado.

## Kutimaro 
Tiu specio manĝas en neprofundaj nesalaj aŭ marbordaj akvoj per bekobalaado el flanko al flanko dum konstante regula piedirado tra akvo, ofte en grupoj. La kulerforma beko permesas ĝin facile kribri tra koto. Ĝi manĝas krustulojn, akvinsektojn, ranojn, salamandrojn kaj tre malgrandajn fiŝojn preteratentitajn de pli grandaj vadbirdoj. En Usono populara loko por observi Ajajaojn estas la Nacia Naturrezervejo J. N. "Ding" Darling en Florido. Ajajaoj devas konkurenci por manĝo kun la Neĝa egretardeo, la Granda egretardeo, la Trikolora ardeo, kaj kun la Amerika blanka pelikano.

## Reproduktado 
maldekstra|eta|Plenkreskulo kun du junuloj ĉeneste.

La Ajajao nestumas en arbustoj aŭ arboj, ofte mangrovoj. La ino deemtas 2 al 5 ovojn, kiuj estas blankecaj kun brunaj markoj.

## Referencoj 
## Bildaro 

Dosiero:Spoonbill at Lake Woodruff - Flickr - Andrea Westmoreland.jpg
Dosiero:Roseate Spoonbill - Flickr - Andrea Westmoreland (2).jpg
Dosiero:Bird (26154953033).jpg
Dosiero:Roseate spoonbills, Michael Rosenbaum by permission (8006360822).jpg
Dosiero:Roseate spoonbills at Smith Oaks Sanctuary, High Island, mating.jpg
Dosiero:Roseate Spoonbill, NPS Photo, Rodney Cammauf (8720081919).jpg
Dosiero:Juvenile Roseate Spoonbill ( Ajaia ajaja ) at Lake Woodruff National Wildlife Refuge - Flickr - Andrea Westmoreland.jpg

## Eksteraj ligiloj 
* Kampogvidilo ĉe Flickr
* Ajajao, Informaro kaj fotoj Suddakotaj Birdoj kaj Birdumo

Kategorio:Plataleoj
Kategorio:Plataleedoj
Kategorio:Pelikanoformaj
Kategorio:Birdoj de Ameriko